CELEX: 62009TN0091
Language: ro
Date: 2009-03-02 00:00:00
Title: Cauza T-91/09 P: Recurs introdus la 2 martie 2009 de Carina Skareby împotriva Hotărârii pronunțate la 15 decembrie 2008 de Tribunalul Funcției Publice în cauza F-34/07, Skareby/Comisia

1.5.2009   
            
            
               RO
            
            
               Jurnalul Oficial al Uniunii Europene
            
            
               C 102/32
            
         Recurs introdus la 2 martie 2009 de Carina Skareby împotriva Hotărârii pronunțate la 15 decembrie 2008 de Tribunalul Funcției Publice în cauza F-34/07, Skareby/Comisia
   (Cauza T-91/09 P)
   2009/C 102/47
   Limba de procedură: franceza
   
      Părțile
   
   
      Recurentă: Carina Skareby (Leuven, Belgia) (reprezentanți: S. Rodrigues și C. Bernard-Glanz, avocați)
   
      Cealaltă parte în proces: Comisia Comunităților Europene
   
      Concluziile recurentei
   
   
               —
            
            
               Declararea prezentului recurs ca fiind admisibil;
            
         
               —
            
            
               anularea Hotărârii pronunțate la 15 decembrie 2008 de Tribunalul Funcției Publice a Uniunii Europene în cauza F-34/07;
            
         
               —
            
            
               admiterea concluziilor în anulare și în despăgubire formulate de recurentă la Tribunalul Funcției Publice;
            
         
               —
            
            
               obligarea Comisiei la plata cheltuielilor de judecată efectuate în fața celor două instanțe.
            
         
      Motivele și principalele argumente
   
   Prin prezentul recurs, recurenta solicită anularea Hotărârii Tribunalului Funcției Publice (TFP) din 15 decembrie 2008, pronunțată în cauza Skareby/Comisia, F-34/07, prin care s-a respins acțiunea prin care recurenta solicitase, pe de o parte, anularea raportului de evoluție a carierei întocmit în privința sa pentru anul 2005 și, pe de altă parte, acordarea de daune interese.
   În susținerea recursului său, recurenta invocă trei motive, întemeiate pe o greșită calificare juridică a situației de fapt, pe încălcarea articolului 5 din Dispozițiile generale de punere în aplicare a articolului 43 din Statutul funcționarilor Comunităților europene și pe un viciu de motivare, întrucât TFP a stabilit că nu se poate imputa Comisiei că nu a efectuat evaluarea recurentei pentru perioada cuprinsă între lunile ianuarie și septembrie 2005, deși raportul de evoluție a carierei întocmit în privința recurentei pentru anul 2005 nu reprezenta, cu excepția câtorva cuvinte, decât reluarea aproape identică a raportului de evoluție a carierei întocmit în privința acesteia pentru anul 2004.